

Slovenská ortopedická a traumatologická spoločnosť

I. ortopedicko-traumatologická klinika LFUK, UNB

Ružinovská 6, 826 06, Bratislava

Predseda: Prof. MUDr. Milan Kokavec, PhD.

e-mail: kokavec@dfnsp.sk

|  |
| --- |
|  |

Program zasadnutia výboru SOTS 23. 10. 2019  od 17,00

Hotel Bellevue – Starý Smokovec

1. Prezentácia, otvorenie, úvod
2. Kontrola zápisnice z minulého zasadnutia a pripomienky
3. Príprava a program jesenného kongresu a členskej schôdze SOTS v S. Smokovci
4. Správy hlavných odborníkov pre ortopédiu a pediatrickú ortopédiu, SK – MED
5. Nová naplň špecializačného štúdia v odbore ortopédia
6. Princípy chirurgie
7. Informácia o web stránke SOTS a stránke Červeňanského dní
8. Rôzne (členské do SOTS, SICOT, EFORT)

Prítomní: viď. prezenčná listina

Hostia: MUDr. M. Bdžoch, PhD., MPH

MUDr. Mgr. A. Švrčková, MHA

**Prezident SOTS M. Kokavec** otvoril zasadnutie výboru o 17.00. Navrhnutý program bol jednomyseľne prijatý. Privítal členov výboru v novom zložení a vymenoval funkcie vo výbore podľa počtu získaných hlasov vo voľbách:

Milan Kokavec – prezident

Andrey Švec – pokladník

Libor Nečas – vedecký sekretár

Jozef Hudec, Juraj Popluhár – revízori

Členovia výboru

J. Kľoc, B. Šteňo, J. Spišáková, K. Gottschal, N. Krajcsovics, R. Totkovič

Konštatoval že výbor SOTS je uznášania schopný.

*Ad 2:* K zápisnici z ČD 13.3.2018 – bez pripomienok.

*Ad 3: B. Šteňo -* oboznámil členov výboru s programom Jesenného kongresu SOTS v Starom Smokovci:

Hlavné témy kongresu:

1. Endoprotetika bedrového kĺbu a kolenného kĺbu v komplexných primárnych prípadoch

2. Revízna endoprotetika kolenného a bedrového kĺbu, riešenie komplikácií v endoprotetike

3. Súčasné možnosti artroskopického ošetrenia najčastejších ochorení ramenného a kolenného kĺbu

4. Varia

5. Sesterská sekcia

6. Fórum mladých ortopédov

Súčasťou kongresu, v rámci hlavných tém odborného programu, sa uskutoční EFORT Forum, sympózium organizované Európskou federáciou ortopedických a traumatologických spoločností (EFORT(, venované téme postdysplastickej artrózy bedrového kĺbu.

Na kongres je prihlásených 55 prednášok v lekárskej sekcii a 6 prednášok v sesterskej sekcii, naplánované na dva dni. Dňa 24.10. od 9,00 do 10,25 sa uskutoční v sále A - EFORT Fórum, od 10,30 do 10,45 hod slávnostné otvorenie kongresu. Poobede od 13,00-13,45 hod je odborné sympózium podporené spoločnosťou LIMA a od 13,45 -14,30 hod. hod Odborné sympózium podporené spoločnosťou Johnson & Johnson. V sále B od 13,45 – 14,30 Odborné sympózium podporené spoločnosťou Arthrex a od 16,25-1655 hod je naplánované Odborné sympózium podporené spoločnosťou Pfizer.

Od 17,00 do 18,00 je plánované zasadnutie členskej schôdze SOTS. K štandardnému programu členskej schôdze bol pridaný bod: „oficiálne spustenie grantového systému“. Tento bol pripravený v spolupráci pracovnej skupiny výboru SOTS, zástupcami SK+MED, agentúrou CENTURIUS, s certifikáciou MEDTECH EU.

*Ad 4:* Správy hlavných odborníkov MZ SR pre ortopédiu a detskú ortopédiu:

A. Švec - štandardné a diagnostické postupy – keď bude spoločnosť oslovená bude nutné vypracovať podľa určitých predpisov 15 až 20 diagnóz

- príprava vykonávacích predpisov k stratifikácii – bude určený minimálny počet výkonov kedy bude môcť pracovisko tieto výkony vykonávať. Týka sa to endoprotetiky a artroskopie.

- diskusia – Nečas – odporúča upraviť jednotné názvoslovie pracovísk. T.č. je 6 druhov názvov ortopedických pracovísk. Pracoviska by mali byť zadefinované podľa názvu.

- SK MED – v budúcnosti sa bude dať dostať na kongres tretích strán len cez grant. Členovia výboru SOTS, v spolupráci s SK MED pripravili grantový systém, ktorý začne fungovať od 1.1. 2020. V riešení je postavenie sestier, ktoré nie sú členmi SOTS. Riešením je vytvorenie registra ortopedických sestier tak, aby sa mohli participovať na tejto spolupráci. Podmienkou je súhlas v zmysle GDPR.

- Štatistické ukazovatele za rok 2018:

31 ortopedických pracovísk – 11 kliník, 7 ortopedicko traumatologických oddelení, 13 ortopedických oddelení. Na lôžkových oddeleniach v roku 2018 pracovalo 406 lekárov z toho je 274 lekárov atestovaných a 132 v príprave na atestáciu z odboru ortopédia. Na Slovensku máme 1402 ortopedických lôžok. Od roku 2010 je tento počet viac menej ustálený. Klesol počet primoimplantácií TEP koxy i kolena. Spondylochirurgické výkony sa robia na 12 ortopedických pracoviskách, na 2 pracoviskách sa robí viac ako 200 výkonov ročne.

Čakacie doby na endoprotetický výkon sa na väčšine pracovísk sa pohybuje od 4 – 7 mesiacov, čiže v zákonnej lehote, Výnimkou sú Ortopedické oddelenia v Dolnom Kubíne (12 až 18 mesiacov) a Žiline (13 mesiacov).

*Ad 5:* Nové podmienky špecializačného štúdia v odbore ortopédia – stáže na akreditovaných pracoviskách,

M. Bdžoch – pripravovaná inovácia v príprave lekárov špecialistov, ktorí chýbajú v praxi na pokrytie pohotovostných služieb.

Ortopédia sa prihlásila ako samostatný kmeň a príprava lekára je rovnaká vo všetkých nemocniciach na Slovensku. Lekár absolvuje 30 mesiacov garantovanú bazálnu prípravu. Preukáže odbornú spôsobilosť v odbore. Následne získa tzv. čiastočnú odbornú spôsobilosť, ktorá ho oprávňuje na ambulantné poskytovanie ortopedickej starostlivosti, možnosť slúžiť pohotovostné služby...

*Ad 6:* M. Kokavec – informácie z prípravy publikácie Princípy chirurgie. Budú to 2 publikácie spolu 1800 strán z čoho ortopédia bude mať 670 strán. Editorom celej publikácie je prof. Šimko, editorom ortopedickej časti prof. Kokavec. Zároveň informoval členov výboru, že ortopedická časť publikácie „Princípy chirurgie“ je skompletizovaná.

*Ad 7*: Informácia o web stránke SOTS – bol realizovaný redizajn. XL. Červeňanského dni – témy kongresu: onkoortopédia, spondylochirurgia, detská ortopédia, endoprotetika, varia, sesterská sekcia.

*Ad 8:* Rôzne

R. Totkovič – Správa revíznej komisie výboru SOTS zo dňa 30.9.2019 ( príloha k zápisnici)

B. Šteňo - Správa z EFORT General Assembly : 4. Jún 2019, 14:00-18:00, Lisabon

1. Voľby do predsedníctva EFORT (výsledky [www.efort.org](http://www.efort.org))
2. Správa prezidenta, EFORT aktuálne združuje 45 000 špecialistov
   1. Best National Paper voliť na národnom kongrese
   2. Zlepšene spolupráce s národnými delegátmi (aktuálne 77), výbor Národných delegátov, kontaktná skupina, konferenčné hovory, stretnutia s výborom EFORT, online a iné formy mítingov, výročné správy
   3. Med Tech Ethical Regulation-platnosť 2019
   4. Medical Device Regulation-vydanie stanoviska: EFORT MDR Statement, podpora dátami z artroplastických registrov-prechodné obdobie 2017-2020
   5. Finančná správa, ďalší kongres Viedeň 2020
3. General Assembly Strategy Meeting <https://www.efort.org/mdr/>

**L. Nečas** - EHS National Representatives Meeting počas EFORT 2019, 6. Jún 2019, 13.30-14.30

* Zvýšenie členského poplatku na 150,- EUR
* EHS 2020, Lille, prof. Epinette
* EHS 2022, Bern, prof. Siebenrock
* Výbor SOTS akceptoval prihlášky nových členov do SOTS:

MUDr. Jana Jakimová – NÚDCH Bratislava

MUDr. Paulína Janečková – NÚDCH Bratislava

MUDr. Petra Rúbalová – NsP Považská Bystrica

MUDr. Marko Bernadič – FN Trnava

MUDr. Matúš Halas – NÚDCH

MUDr. Mário Malina – UNB I.OTK

MUDr. Martin Padúch – UNB I.OTK

MUDr. Adam Pekara – UNB I.OTK

MUDr. Marián Baláž – Trnava

MUDr. Daniel Berta – Nemocnica Poprad a.s.

MUDr. Tomáš Horák – UNB II.OTK

MUDr. Jaroslav Marejka – FNsP Žilina

MUDr. Menhal Abou Hamdan – SHAMS ortopédia Banská Bystrica

Hosť : A. Švrčková – podala návrh na zriadenie sekcie ambulantných ortopédov v rámci SOTS. Plánované prvé stretnutie pracovnej skupiny na január 2020 a prvé sympóziu na máj - jún 2020 .

Prof. Kokavec ukončil zasadnutie výboru SOTS o 19,30

Zapísala: Mgr. Katarína Mitschová

Overil: Prof. Milan Kokavec, PhD., MPH

MUDr. Andrey Švec, PhD., MPH